Վինտերտուրի գեղարվեստի թանգարան

**Վինտերտուրի գեղարվեստի թանգարան** (), Վինտերտուր քաղաքի գեղարվեստի երեք խոշորագույն թանգարաններից մեկը (Ցյուրիխ շրջան)։ Վինտերտուրը Շվեյցարիայում կոչում են «թանգարանների քաղաք»։

## Ընդhանուր տեղեկություններ
Վինտերտուրի գեղարվեստի թանգարանում պահպանվում են 19-21-րդ դարերի պատկերներ և արվեստի այլ նմուշներ։ Հիմնական հակվածությունը ֆրանսիական գեղանկարչության կողմն է։ Թանգարանի հիմնադիրը և ղեկավարող մարմինը Վինտերտուրի նկարիչների միությունն է, որը հիմնադրվել է 1848 թվականին։ Թեև վերջինս օգնություն է ստանում պետությունից և շրջանի իշխանություններից, ֆինանսավորման մեծ մասն ապահովում են անհատ նվիրատուները։ 20-րդ դարի առաջին կեսից սկսած՝ թանգարանի հավաքածուի մեծ մասը նվիրաբերել են մասնավոր հավաքածուները։

## Շինություն
Թանգարանի շենքը գտնվում է Վինտերտուրի Հին քաղաքի կենտրոնում՝ Մուզեումշտրասե 22 () հասցեում։ Կառուցվել է 1912-1916 թվականներին ճարտարապետներ Ռիթմայերի և Ֆուրերի նախագծով։ 1995 թվականին թանգարանն ընդլայնվել է։

## Հավաքածու
Վինտերտուրի գեղարվեստի թանգարանում ցուցադրվում են ֆրանսիացի այնպիսի նշանավոր գեղանկարիչների, իմպրեսիոնիստնիստների և սիմոլիստների աշխատանքներ, ինչպիսիք են Կլոդ Մոնեն, Ալֆրեդ Սիսլեյը, Վինսենթ վան Գոգը, Օդիլոն Ռեդոնը, Պիեռ Բոնարը, Էդուար Վյուարը, Ֆելիքս Վալոթոն և ուրիշներ։ Ներկայացված են նաև Օգյուստ Ռոդենի, Արիստիդ Մայոլի, Մեդարդո Ռոսոյի քանդակները։

20-րդ դարի արվեստը ցուցադրվում է կուբիզմի (Ժորժ Բրաք, Պիկասո, Խուան Գրիս, Ֆեռնան Լեժե) և աբստրակցիոնիզմի (Վասիլի Կանդինսկի, Պիտ Մոնդրիան, Ժան Արպ, Պաուլ Կլեե, Ռոբեր Դելոնե) աշխատանքներով։ Հավաքածուում կարելի է տեսնել նաև 20-րդ դարի հայտնի քանդակագործների աշխատանքներ (Կոնստանտին Բրանկուզի, Ալեքսանդր Կոլդեր, Անրի Լորան, Օսիպ Ցադկին, Վիլհեմ Լեմբրուկ)։

Թանգարանում լայնորեն ներկայացված է ժամանակակից ամերիկյան (Էլսուորտ Քելլի, Ֆիլիպ Գուստոն, Ջոն Չեմբերլեն, Եվա Հեսս, Ագնես Մարտին, Ռոբերտ Մանգոլդ, Բրայս Մարդեն, Ռիչարդ Տատլ) և իտալական արվեստները (առաջին հերթին՝ ՝ Լուչանո Ֆաբրո, Յաննիս Կունելլիս, Մարիո Մերց, Ջուլիո Պաոլինի)։ Գերմանացի ժամանակակից նկարիչների աշխատանքներից թանգարանում կարելի է տեսնել Գերհարդ Ռիխտերի, Իզա Գենցկենի, Թոմաս Շյուտտեի, Թոմաս Շեյբիցի և ուրիշների կտավներն ու քանդակները։ Ցուցադրվում են նաև շվեյցարացի ժամանակակից նկարիչների աշխատանքները։

Վինտերտուրի գեղարվեստի թանգարանի հավաքածուի մի մասը (մինչև 1900 թվականը ստեղծվածները) ներկայացված է Վինտերտուրյան մեկ այլ հայտնի գեղարվեստի թանգարանում՝ Օսկար Ռեյնհարթ ամ Շտադտհարթենի թանգարանում։

## Պատկերասրահ

Պատկեր:Alfred Sisley 066.jpg|Ալֆրեդ Սիսլեյ «Հեմփթոն Կոուրտի կամրջի տակ» 
Պատկեր:Portrait of the Postman Joseph Roulin (1888) van Gogh Winterthur.jpg|Վինսենթ վան Գոգ «Փոստատար Ժոզեֆ Ռուլենի դիմանկարը» (1888)
Պատկեր:Anker Pfahlbauer.jpg|Ալբերտ Անկեր «Նետաձիգ» (1886)
Պատկեր:Theo van Doesburg Composition XIII (woman in studio).jpg|Թեո վան Դույսբուրգ «Կոմպոզիցիա XIII» (Կինը արվեստանոցում)
Պատկեր:Camille Pissarro - Boulevard Montmartre, Mardi Gras, au coucher du soleil - Kunstmuseum Winterthur.jpg|Կամիլ Պիսսարո «Դիմակահանդես Մոնմարտր բուլվարում» 
Պատկեր:Vincent Willem van Gogh 112.jpg|Վինսենթ վան Գոգ «Ցորենի դաշտը մայրամուտին»
Պատկեր:Böcklin Villa am Meer 1878.jpg|Առնոլդ Բյոկլին «Դղյակը ծովում» (1878)
Պատկեր:LutherZwingli.JPG|Լուկաս Կրանախ «Լյութեր», Հանս Ասպեր «Ցվինգլի» 
Պատկեր:Anker Stilleben Kaffee und Cognac 1877.jpg|Ալբերտ Անկեր «Սուրճ և կոնյակ. Նատյուրմորտ» (1877)
Պատկեր:Johann Heinrich Füssli - The Awakening of the Fairy Queen Titania, c1775-1790 - Kunstmuseum Winterthur.jpg|Յոհան Ֆյուսլի «Էլֆերի թագուհի Տիտանիայի արթնացումը»


## Ծանոթագրություններ

## Արտաքին հղումներ
* Պաշտոնական կայք

Կատեգորիա:1916 հիմնադրված թանգարաններ
Կատեգորիա:Շվեյցարիայի թանգարաններ
Կատեգորիա:Շվեյցարիայի մշակույթ
Կատեգորիա:Շվեյցարիայի պատկերասրահներ